open-index/open-wikipedia-markdown huggingface dataset:
बोलशेविक पार्टी

रूसी सोशल डेमाक्रेटिक लेबर पार्टी का वह पक्ष **बोलशेविक पार्टी** कहलाया, जो दूसरे पक्ष से अपेक्षाकृत अधिक उग्र था और बुर्जुआवर्ग के विरुद्ध सीधी क्रांति में विश्वास रखता था। 1898 में नौ मार्क्सवादियों ने मिंस्क में रूसी सोशल डेमॉक्रेटिक पार्टी की स्थापना की थी। वस्तुत: रूस में मार्क्सवादी आंदोलन की श्रृंखला "श्रमिक-मुक्ति-संघर्ष-संघ" (यूनिअन फ़ॉर द स्ट्रगल फ़ॉर इमैंसिपेशन ऑव लेबर) की स्थापना के साथ 1883 में आरंभ हो गई थी। इस संगठन का प्राथमिक लक्ष्य औद्योगिक श्रमिकों में मार्क्स और एंजेल्स के दर्शन का प्रचार करना था। 1890 के पश्चात् रूस के प्राय: सभी मुख्य औद्योगिक केंद्रों - मास्को, कीएव और एकातिरीनोस्लाव - में इस क्रांतिकारी आंदोलन की जड़ें गहराई से पैठ गई। शु डिग्री से ही इस आंदोलन को सुधारवादी अर्थशास्त्रियों और ऐसे पक्षों से संघर्ष करना पड़ा जो (1) श्रमिक आंदोलन का आर्थिक समाधान तक ही सीमित रखना चाहते थे और (2) तत्कालीन उदारवादी बुर्जुआ आंदोलन से समझौता कर लेना चाहते थे।

20वीं सदी के आरंभ में निकोलाई लेनिन, जो सोशल डिमॉक्रेटिक लेबर पार्टी का सर्वाधिक प्रभावशाली नेता था, पार्टी के मुखपत्र इस्क्रा (चिनगारी) का प्रधान संपादक था। पार्टी के द्वितीय अधिवेशन (ब्रूसेल्स और लंदन, जुलाई-अगस्त, 1903) में सदस्यों में फूट पड़ गई और उसके दो भाग बोलशिंस्त्वो बहुमत और मेनशिंस्त्वों (अल्पमत) हो गए। बाद में दोनों बोलशेविक और मेनशेविक कहलाए, जिनका नेतृत्व क्रमश: लेनिन और मार्तोव कर रहे थे। इस समय ट्राट्स्की बड़े ढीले-ढाले तरीके से मेनशेविकों से जुड़ा हुआ था। 1903 की फूट नीति के प्रश्न पर नहीं, अपितु संगठन के प्रश्न पर हुई थी। बाद में दोनों के बीच प्रक्रियात्मक मतभेद भी पनपे। फिर भी, फूट के बावजूद दोनों पक्ष सोशल डेमॉक्रेटिक लेबर पार्टी के अधिवेशनों में भाग लेते रहे। पार्टी के प्राग अधिवेशन (1918) में बोलशेविकों ने एक निर्णयात्मक कदम उठाकर मेनशेविकों को पार्टी से निकाल दिया। बोलशेविकों ने बुर्जुआ वर्ग के विरुद्ध सीधे संघर्ष और सर्वहारा के अधिनायकवाद का नारा दिया था। दूसरी ओर मेनशेविक क्रमिक परिवर्तन और संसदीय तथा संवैधानिक पद्धतियों द्वारा जार की एकशाही समाप्त करने के पक्षपाती थे। मार्च, 1917 में बोलशेविक पार्टी ने अपना संघर्ष छेड़ने की अंतिम घोषणा कर दी। संपूर्ण क्रांति (नवंबर, 1917) के बाद बोलशेविक पार्टी का नाम कम्युनिस्ट पार्टी हो गया और उसके बाद के रूस का इतिहास ही पार्टी का इतिहास है।

भारत में बोलशेविक पार्टी की स्थापना वर्तमान शती के पाँचवें दशक में कुछ मार्क्सवादी-लेनिनवादी तत्वों ने की थी। इसके संस्थापक भारतीय कम्युनिस्ट पार्टी से विलग होनेवाले लोग थे। सहकारी खेती, पूर्ण नागरिक आजादी, मुफ्त शिक्षा, विदेशी पूँजी की जब्ती, बुनियादी उद्योगों - बैंक और बीमा - का राष्ट्रीयकरण, समाजवादी देशों से विशेष संबंध और व्यापार, भारत पाक एकता और राष्ट्रमंडल से संबंध विच्छेद पार्टी की नीति के अंग हैं। पार्टीं आरंभ से बंगाल में ही सीमित रही और अब तो इसका अस्तित्व केवल कलकत्ता नगर में ही सिमटकर रह गया है।

१९१७ में बोल्शेबिक नेताओं का नारा था शांति जमीन और रोटी

सोवियत संघ राज्य का आदर्श वाक्य:- दुनिया के श्रमिक एक होजाओ

## बाहरी कड़ियाँ
* Bolshevism, the Road to Revolution, by Alan Woods
* Chronology of the Bolshevik Party World History Database
* The Bolsheviks and Workers Control, by Maurice Brinton
*  by Bertrand Russell, November 1920
* Twenty Years in Underground Russia: Memoirs of a Rank-and-File Bolshevik, by Cecilia Bobrovskaya

श्रेणी:साम्यवादी पार्टियाँ
श्रेणी:रूस का इतिहास
श्रेणी:सोवियत संघ
शीरमाल

**शीर्माल** शीरमल एक स्वादिष्ट और पारंपरिक रोटी है,जो भारतीय उपमहाद्वीप और ईरान में लोकप्रिय है। यह केसर (सैफरन) और दूध से तैयार की जाती है, जिससे इसका स्वाद और सुगंध अनूठा होता है। इसका नाम फारसी शब्दों "शीर" (दूध) और "मालیدن" (गूंथना या रगड़ना) से मिलकर बना है, जिसका शाब्दिक अर्थ है "दूध से गूंथी हुई रोटी"। यह रोटी न केवल अपने स्वाद के लिए बल्कि अपनी ऐतिहासिक और सांस्कृतिक महत्ता के लिए भी जानी जाती है। इसका स्वाद मीठा,और नमकीन दोनों तरह का होता है। इस रोटी का लखनऊ, हैदराबाद और कश्मीर में बहुत महत्व है।

## उत्पत्ति और इतिहास
***मुगलकालीन प्रभाव** शीरमल की उत्पत्ति ईरान में मानी जाती है, जहां इसे पारंपरिक रूप से बनाया जाता था। मुगल सम्राटों ने इसे 16वीं-17वीं सदी में भारत लाया, और यह जल्द ही उत्तर भारत के शाही रसोईघरों का हिस्सा बन गया। मुगल खानपान में दूध, केसर, और मेवों का उपयोग आम था, जो शीरमल में भी देखने को मिलता है।
***स्थानीय स्वाद** भारत में आने के बाद, शीरमल ने स्थानीय व्यंजनों के साथ तालमेल बिठाया। खासतौर पर लखनऊ, हैदराबाद, और औरंगाबाद जैसे शहरों में यह रोटी लोकप्रिय हो गई। लखनऊ में अवधी व्यंजनों के साथ इसका विशेष स्थान है, जहां इसे शाही भोजन के रूप में परोसा जाता है।
***सांस्कृतिक महत्व** शीरमल को अक्सर उत्सवों, शादियों, और विशेष अवसरों पर बनाया जाता है। यह मुगलई और अवधी संस्कृति का प्रतीक माना जाता है।

## सन्दर्भ

श्रेणी:भारतीय खाना
श्रेणी:भारतीय रोटियाँ
श्रेणी:पाकिस्तानी रोटियाँ
श्रेणी:ईरानी रोटियाँ
श्रेणी:मुग़लाई खाना
रूमाली रोटी

**रुमाली रोटी** भारतीय उपमहाद्वीप के उत्तरी भागों, विशेषकर उत्तर भारत एवं पाकिस्तान में प्रचलित एक बहुत पतली मैदा से बनी रोटी होती है। इसे प्रायः कबाब के संग खाया जाता है। यह मुगलई खानपान का अभिन्न अंग है। इसका नाम रुमाल से निकला है, क्योंकि ये रुमाल की तरह पतली होती है, व तह कर रखी जाती है। 

श्रेणी:रोटी
श्रेणी:भारतीय खाना
श्रेणी:भारतीय रोटियाँ
श्रेणी:पाकिस्तानी रोटियाँ
श्रेणी:उत्तर भारतीय खाना
श्रेणी:दक्षिण भारतीय खाना
श्रेणी:बिहारी खाना
श्रेणी:पंजाबी खाना
श्रेणी:भारतीय खाना
श्रेणी:मुग़लाई खाना
श्रेणी:हैदराबादी खाना
श्रेणी:मुहाजिर खाना
श्रेणी:तेलंगाना का खाना
बुद्धिवाद

**बुद्धिवाद** या 'प्रज्ञावाद' (Intellectualism) बुद्धि के उपयोग एवं विकास को इंगित करता है। बुद्धिजीवी होने तथा बुद्धि से सम्बंधित कार्यों को विशेष महत्व देने की क्रिया बुद्धिवाद कहलाती है। इसके अलावा, दर्शन के क्षेत्र में 'बुद्धिवाद' कभी-कभी 'तर्कवाद' (rationalism) के पर्यायवाची जैसा व्यवहृत होता है। सामाजिक रूप से बुद्धिवाद का नकारात्मक अर्थ है - 
* (क) उद्देश्य के प्रति एक-दृष्टि ('चिन्तन' पर अत्यधिक ध्यान देना), तथा
* (ख) भावना-शीतलता (स्नेह और भावनाओं का अभाव)

## इन्हें भी देखें
*देववाद (Deism)

श्रेणी:दर्शन
श्रेणी:पाश्चात्य दर्शन
*
इंद्रियानुभववाद

**इंद्रियानुभववाद** या **अनुभववाद** (एंपिरिसिज्म) एक दार्शनिक सिद्धान्त है जिसमें इंद्रियों को ज्ञान का माध्यम माना जाता है। इंद्रियानुभववाद के अनुसार, (संकीर्ण अर्थ में) इंद्रियों से प्राप्त होने वाला अनुभव अथवा (विस्तृत अर्थ में) किसी भी रूप में होने वाला अनुभव ही ज्ञान का और हमारे संप्रत्ययों (concepts) का एकमात्र अंतिम आधार है।

इस वाद के अनुसार प्रत्यक्षीकरण, संवेदनाओं और प्रतिमाओं का साहचर्य है। हॉब्स और लॉक की परम्परा के अनुभववादियों ने स्थापना की कि मनःस्थिति जन्मजात न होकर अनुभवजन्य होती है। बर्कले ने प्रथम बार यह प्रमाणित करने का प्रयास किया कि मूलतः अनुभव में स्पर्श और दृश्य संस्कारों के साथ सहचरित हो जानेवाले पदार्थों की गति का प्रत्यक्ष आधारित रहता है।

अनुभववाद के प्रमुख समथर्क हॉक, बर्कले (Berkeley), ह्यूम तथा हार्टले हैं। फ्रांस में कांडीलिक, लामेट्री और बीने, स्काटलैंड में रीड,डेविड ह्यूम और थामस ब्राउन तथा इंग्लैड में जेम्स मिल,जॉन स्टूवर्ट मिल एवं बेन का समर्थन इस वाद को मिला। सर चार्ल्स बुल, जोहनेस मिलर, हैलर, लॉट्ज और वुंट इत्यादि उन्नीसवीं शती के दैहिक मनोवैज्ञानिकों ने अनुभववाद को दैहिकी रूप प्रदान किया। अंतत: शरीरवेत्ताओं की दैहिकी व्याख्या और दार्शनिकों के संवेदनात्मक मनोविज्ञान का समन्वय हो गया। इस समन्वय का प्रतिनिधित्व ब्राउन, लॉट्ज, हेल्महोलत्ज तथा वुंट का अनुभववादी मनोविज्ञान करता है जिसमें सहजज्ञानवाद का स्पष्ट खण्डन है। बीसवीं शताब्दी के मनोविज्ञान में प्राकृत बोधवाद तथा अनुभववाद की समस्याएँ नहीं हैं । प्राकृत बोधवाद की समस्या ने घटना-क्रिया-विज्ञान (फिनॉमिनॉलॉजी) एवं अनुभववाद ने व्यवहारवाद (बिहेवियरिज़्म) तथा संक्रियावाद (आपरेशनिज्म) का रूप ले लिया है।

## इन्हें भी देखें
* बुद्धिवाद
* तर्कबुद्धिवाद (rationalism)

## बाहरी कड़ियाँ
* Empiricism
* Stanford Encyclopedia of Philosophy entry on Rationalism vs. Empiricism
* Theory of Knowledge: An Introduction to Empiricism
* BBC Radio 4's In Our Time programme on Empiricism (requires RealAudio)

श्रेणी:दर्शन
श्रेणी:पाश्चात्य दर्शन
*
अनुबंध (भाषा)

**अनुबंध** (भाषा) शब्द का अर्थ है बंध या सातत्य अथवा संबंध जोड़नेवाला। व्याकरण में एक संकेतक अक्षर जो किसी शब्द के स्वर या विभक्ति में किसी विशेषता का द्योतक हो, जिसके साथ वह जुड़ा हुआ हो। किसी वर्ण या वर्णसमूह को भी अनुबंध कहा हाता है, किंतु प्रयोग के समय, लुप्त हो जाता है। लुप्त होनेवाला भाषातत्व "इत्" कहा जाता है। पाणिनि ने जिसे "इत्" कहा है उसका व्याकरण में प्राचीन नाम अनुबंध या इत् का प्रयोग व्याकरणिक वर्णन में एकरूपता लाने के लिए किया जाता है। प्रातिपदिकों से प्रत्ययों कें अनुबंध में दोनों के योग से नए शब्द की रचना होती है जिसका अर्थ बदल जाता है, यथा स्त्रीलिंग बनाने के लिए "टाप्" अनुबंध में टकार एवं पकार का लोप होने से "आ" शेष रह जाता है, जो प्रतिपदिकों में जुड़ता है) के योग से। "अज" (बकरा) शब्द से स्त्रीलिंग बनाने के लिए "टाप्" के सिर्फ "आकार" के साथ योग करना पड़ता है, यथा अज+टाप्=अजा (बकरी)। इसी प्रकार अश्व+टाप्=अश्वा, बाल+टाप्=बाला, वत्स+टाप्=वत्सा। ङीप् तथा "ङीष्" प्रत्यय का "ई" अंश अनुबंध से पुल्लिंग शब्दों में स्त्रीत्व का बोध कराता है, यथा राजन्+ङीप्‌=राज्ञी, दण्डिन्+ङीप्=दण्डिनी, गोप:+ङीप्‌=गोपी, ब्रह्मण:+ङीप्‌=ब्राह्मणी। "पच्" (पकाना) धातु में "घं" प्रत्यय के अनुबंध से "ं" और "घ्‌" की व्यंजन ध्वनि लुप्त (इत्) हो जाती है, केवल अक्षरात्मक स्वर "अ" रह जाता हैं। और अनुबंध से "च" का परिवर्तन "क्" में और "प" पी वृद्धि होकर पा हो जाता हैं। तथा शब्द पुल्लिंगी बनता है। यथा पच्+घं=पाक:। इसी तरह "पच्" में "लुट्" प्रत्यय के अनुबंध में ल्, ट् व्यंजन ध्वनियाँ लुप्त हो जाती है, "उ" बदलकर "अन" आदेश बन जाता है, यथा पच्+लुट्=पचनम्। एक ही अर्थ की प्रतीति होने पर भी यह शब्द नपुंसक लिंगी होता हैं। भिन्न प्रत्यय के अनुबंध से लिंगपरिवर्तन हो जाता है।

आसीम श्रेणी:व्याकरण
श्रेणी:संस्कृत
श्रेणी:भाषा
ऋत्विज्

यज्ञयाग में यजमान को श्रौतकर्म करानेवाला व्यक्तिविशेष **ऋत्विज्** कहलाता है। ऋत्विजों की संख्या में कर्मो के अनुसार पर्याप्त भिन्नता है। अग्निहोत्री के घर पर प्रात: और सायंकाल होम करनेवाला ऋत्विज एक ही होता है, परंतु दर्श (अमावस्या के दूसरे दिन प्रतिपद को होनेवाली) इष्टि में तथा पौर्णमास (पूर्णिमा के दूसरे दिन प्रतिपदवाली) इष्टि में चार ऋत्विज् होते हैं जिनके नाम हैं - अध्वर्यु, होता, ब्रह्मा और आग्नीध्र। चातुर्मास्य याग में इन चारों के अतिरिक्त ""प्रतिप्रस्थाता"" अधिक होता है और पशुयाग में ""मैत्रावरुण"" नामक छठा ऋत्विज् भी होता है। अग्न्याधान (अग्निहोत्र ग्रहण के समय) में पूर्वोक्त चार ऋत्विजों के साथ "उद्गाता"" नामक पाँचवाँ ऋत्विज् भी होता है। अग्निष्टोम आदि सोमयाग में 16 ऋत्विज् होते हैं। ""सदस्य"" नामक 17वाँ ऋत्विज् सोमयाग में प्रत्यक्ष भाग न लेकर "सद" नामक मंडप में बैठा रहता है। आश्वलायन गृह्यसूत्र (1.23) में ऋत्विज् के चुनने की विधि (ऋत्विक्वरण) दी गई है जिनमें ऋत्विज् के सर्वांगपूर्ण, सशक्त और तरुण होने का स्पष्ट आग्रह है। यह तो हुई श्रौतकर्म की बात। स्मार्त यज्ञों में भी हवन करने तथा शांतिविधान के लिए ऋत्विज् चुना जाता है। इस प्रकार वैदिक यज्ञों का निष्पादन ऋत्विजों की विद्या, बुद्धि तथा कर्मनिष्ठा का सम्मिलित फल होता है।

श्रेणी:हिन्दू धर्म
श्रेणी:ब्राह्मण
श्रेणी:वेद
थाटोन

**थाटोन** दक्षिण बर्मा में टैनेसरिम प्रांत का नगर तथा समुद्रतटवर्ती जिला है। नगर, पेगू-मर्तबान रेलमार्गं पर मार्तबान की खाड़ी से 16 किलोमीटर पूर्व तथा मूलमेन नगर से 56 किलो मीटर उत्तर में उत्तर-पश्चिम स्थित है।

नगर की स्थापना 534 ई पू में हुई थी। यह पहले बंदरगाह था। यह एक समय मोन वंश के शासकों की राजधानी भी था, परंतु पेगू नगर की स्थापना के उपरांत इसका ह्रास होता गया। 11वीं शताब्दी में बर्मी योद्धा अनवरथ के आधिपत्य से पूर्व बौद्ध धर्म का प्रमुख केंद्र था। 

थाटोन जिले का क्षेत्रफल 12,467 वर्ग किलोमीटर है। यहाँ धान तथा तंबाकू की उपज महत्वपूर्ण है और टंगस्टन धातु की खाने हैं। जनसंख्या का आधे से अधिक भाग कारेन लोगों का है तथा शेष में बर्मी एवं मोन हैं।

## सन्दर्भ

## बाहरी कड़ियाँ
* https://web.archive.org/web/20050507023155/http://www.eumon.org/Script_kyanlyani.php

श्रेणी:म्यांमार के शहर
फेल्सपार

right|thumb|200px|फेल्सपार क्रिस्टल (18×21×8.5 cm)
right|thumb|300px|फेल्सपार के ठोस विलयन का निर्माण करने वाले विभिन्न खनिजों का संघटनात्मक फेज-आरेख
right|thumb|300px|२००५ में फेल्सपार का वैश्विक उत्पादन
**स्फतीय** या **फेल्सपार** (feldspar) शैलनिर्माणकारी खनिजों का सबसे महत्वपूर्ण वर्ग है। संघटन की दृष्टि से ये खनिज पोटैशियम, सोडियम, कैल्सियम, तथा बेरियम के ऐलुमिनोसिलिकेट (Al Si3O8) हैं। धरती के गर्भ का लगभग ६०% भाग फेल्सपार से बना है। 

इस वर्ग के मुख्य खनिज निम्नलिखित हैं, जिनमें प्रथम के क्रिस्टल एकनताक्ष तथा शेष के त्रिनताक्ष होते हैं:

::**नाम -- रासायनिक योग**

:*ऑर्थोक्लेज़ -- (K Al Si3O8)

:*माइक्रोक्लीन -- (K Al Si3O8)

:*ऐल्बाइट -- (Na Al Si3O8)

:*ऐनॉर्थाइट --- (Ca Al2 Si3O8)

ऐल्बाइट-ऐनॉर्थाइट संघटक एक खनिज-माला का निर्माण करते हैं, जिसे प्लैजिओक्लेस (plagioclase) माला कहते हैं। इस माला के खनिज हैं : ऑलिगोक्लेस (oligoclase), ऐडेज़िन (andesine) लैब्राडोराइट (labrodorite) तथा बाइटोनाइट (bytownite)। इन खनिजों में ऐल्बाइट और ऐनॉर्थाइट संघटकों की भिन्न भिन्न मात्राएँ रहती हैं, उदाहरणार्थ लेब्रैडोराइट खनिज में ऐल्बाइट संघटक की प्रतिशत मात्रा 30 से 50 तथा ऐनॉर्थाइट संघटक की प्रतिशत मात्रा तदनुसार 70 से 50 तक हो सकती है।

फेल्सपार खनिज भिन्न भिन्न रंगों में मिलते हैं। ऑर्थोक्लेज़ साधारणतः सफेद या गुलाबी होता है, माइक्रोक्लीन सफेद या हरा तथा प्लैजिओक्लेस सफेद या भूरे रंग के होते हैं तथा इनपर धारियाँ पड़ी रहती हैं। इनकी चमक काचोपम या मोतीसम होती है तथा इनमें दो दिशाओं में विदलन सतह विद्यमान रहती है। इनकी कठोरता 6 से 6.5 तथा आपेक्षिक घनत्व 2.6 से 2.8 तक है।

फेल्सपार वर्ग के भिन्न भिन्न खनिजों की उपस्थिति पर ही शैलों का विभाजन किया जाता है। क्वार्ट्ज़ ऑर्थोक्लेज़, ऐल्बाइटयुक्त शैलें अम्लीय तथा ऐनॉर्थाइट युक्त शिलाएँ क्षारीय शैलें कहलाती हैं। ऑर्थोक्लेज, माइक्रोक्लीन और ऐल्बाइट के बहुत से आर्थिक उपयोग भी हैं। इनके संपूर्ण उत्पादन की दो तिहाई मात्रा काच तथा चीनी मिट्टी के उद्योगों में काम आती है। उच्च श्रेणी का पोटाश फेल्सपार विद्युत-अवरोधी पदार्थ तथा बनावटी दाँत बनाने के काम आता है।

यद्यपि फेल्सपार सभी शैलों के विद्यमान रहते हैं, तथापि इनके आर्थिक महत्व के निक्षेप पैगमैटाइट शैलों तथा धारियों में मिलते हैं।

## भारत में फेस्पार
भारत में फेल्स्पार के कुल संसाधनों का अनुमान लगभग 132 मिलियन टन है। इसका 66% अकेले राजस्थान में तथा 16% आंध्र प्रदेश में है। राजस्थान के अजमेर, अलवर, जयपुर, पाली और सीकर जिलों में जमा हैं। 

## सन्दर्भ

श्रेणी:खनिज
श्रेणी:शैलविज्ञान
औचित्यवाद

भारतीय काव्यशास्त्र में आचार्य अभिनवगुप्त के शिष्य क्षेमेंद्र ने अपनी कृति "औचित्यविचारचर्चा" में 'औचित्य' तत्व को रससिद्ध काव्य का जीवित या आत्मभूत घोषित कर एक नए सिद्धान्त की स्थापना की थी, जो **औचित्यवाद** के नाम से प्रसिद्ध है। (*औचित्यं रससिद्धस्य स्थिरं काव्यस्य जीवितम्*)

आचार्य क्षेमेन्द्र औचित्य को ही रस का प्राण मानते हैं। औचित्य को परिभाषित करते हुए वे लिखते हैं-

: *    उचितं प्राहुराचार्याः सदृशं किल यस्य यत्।     (औचित्यविचारचर्चा)
: *    उचितस्य च यो भावस्तदौचित्य प्रचक्षते॥

आचार्य  क्षेमेन्द्र अनौचित्य को रसभंग का सबसे बड़ा कारण मानते हैं या यों कहना चाहिए कि अनौचित्य को ही एक मात्र रसभंग का कारण कहा हैं:-

: *अनौचित्यादृते नान्यद् रसभङ्गञंस्य कारणम्।
: ( अर्थात अनौचित्य के अतिरिक्त रसभंग का दूसरा कोई कारण नहीं है।)

क्षेमेंद्र की इस उद्भावना के बीज महर्षि [[भरत मुनि|भरत]] के [[नाट्य शास्त्र|नाट्यशास्त्र]] में भी उपलब्ध हैं, जिन्होंने नाटक में वेशभूषा के समुचित सन्निवेश की बात की है। बाद में औचित्य शब्द का प्रयोग न करते हुए भी [[भामह]], [[उद्भट]] और [[दण्डी|दंडी]] इस तत्व की सत्ता प्रकारांतर से मानते जान पड़ते हैं। [[रुद्रट]] तो "औचित्य" शब्द का स्पष्ट प्रयोग भी करते हैं। किंतु औचित्य को विशेष महत्व दिया ध्वनिकार [[आचार्य आनन्दवर्धन|आनंदवर्धन]] ने। उनके अनुसार रसदोष का प्रधान कारण औचित्य का अभाव है। अतः कवि को काव्य में औचित्य का सदा ध्यान रखना होगा। अलंकार और गुण की योजना जब तक उचित नहीं होगी, काव्य चमत्कारी नहीं हो सकेगा। इस बात को ही क्षेमेंद्र ने अपनी कृति में स्पष्ट घोषित करते हुए कहा था, "औचित्य के बिना न अलंकार ही रुचि पैदा करते हैं, न गुण ही।" वक्रोक्तिजीवितकार [[कुंतक]] ने भी काव्य के दो प्रधान गुणों में एक औचित्य माना है, दूसरा है सौभाग्य। 

वस्तुतः औचित्य कुछ नहीं, कवि के मूल भाव के अनुरूप गुण, अलंकार, रीति, शब्दशय्या, छंदरचना, विभावादी की योजना आदि का समुचित विन्यास है। 

इस प्रकार औचित्य सिद्धांत काव्य की समग्रता को ध्यान में रखकर स्थापित उद्भावना है। कहा भी जाता है कि ध्वनि, रस, काव्यार्थानुमिति, गुण, अलंकार, रीति तथा वक्रोक्ति सभी वस्तुतः औचित्य का ही अनुधावन करते हैं। कथ्य तथा शिल्प दोनों परस्पर समानुरूप होने चाहिएँ, उसी तरह काव्य के विभिन्न अवयवों में भी औचित्य का ध्यान रखना कवि के लिए आवश्यक है। क्षेमेंद्र ने इस तत्व को काव्य की आत्मा घोषित कर इसके २७ भेद माने हैं -
: *पद, वाक्य, प्रबंधार्थ, गुण, अलंकार, रस, क्रिया, कारक, लिंग, वचन, विशेषण, उपसर्ग, निपात, काल, देश, कुल, व्रत, तत्व, सत्व, अभिप्राय, स्वभाव, सारसंग्रह, प्रतिभा, अवस्था, विचार, नाम तथा आशीर्वाद। 
इस तालिका से स्पष्ट है कि औचित्य सिद्धांत काव्य के बहिरंग तथा अंतरंग दोनों को ध्यान में रखकर प्रतिष्ठापित समीक्षाविधि है।

## सन्दर्भ

## बाहरी कड़ियाँ
* क्षेमेन्द्रकृत '''औचित्यालंकार''' (आनलाइन पढ़िये या डाउनलोड कीजिये)
* औचित्य-सिद्धांत
* [औचित्यविचारचर्चा](https://sa.m.wikisource.org/wiki/औचित्यविचारचर्चा_(क्षेमेन्द्रविरचिता)) (संस्कृत विकिस्रोत)

श्रेणी:काव्यशास्त्र
अनागामी

निर्वाण के पथ पर अर्हत् पद के पहले की भूमि अनागामी की होती है। जब योगी समाधि में सत्ता के अनित्य-अनात्म-दु:ख-स्वरूप का साक्षात्कार कर लेता है तब उसके भवबंधन एक एक कर टूटने लगते हैं। जब सत्काय दृष्टि, विचिकित्सा, शीलव्रतपराभास, कामछंद और व्यापाद्-ये पाँच बंधन नष्ट हो जाते हैं तब वह अनागामी हो जाता है। मरने के बाद वह ऊपर की भूमि में उत्पन्न होता है। वहीं उत्तरोत्तर उन्नत होते हुए अविद्या का नाश कर अर्हत् पद का लाभ करता है। वह इस लोक में फिर जन्म नहीं ग्रहण करता। इसीलिए वह **अनागामी** कहा जाता है।

## बाहरी कड़ियाँ
* Rhys Davids, T.W. & William Stede (eds.) (1921-5). *The Pali Text Society’s Pali–English Dictionary*. Chipstead: Pali Text Society. A general on-line search engine for the PED is available at https://web.archive.org/web/20100226181115/http://dsal.uchicago.edu/dictionaries/pali/.

श्रेणी:बौद्ध धर्म
श्रेणी:बौद्ध दर्शन
हार्वर्ड विश्वविद्यालय

thumb|right|250px
**हार्वर्ड विश्वविद्यालय** अमेरिका के मैसाचुसैट्स शहर के कैंब्रिज में स्थित एक निजी विश्वविद्यालय है, जो इवी लीग का सदस्य है। इसकी स्थापना 1636 में औपनिवेशिक मैसाचुसैट्स कानून के तहत हुआ। हार्वर्ड अमेरिका में उच्च शिक्षा का सबसे पुराना संस्थान है और वर्तमान में इसकी दस शैक्षणिक ईकाईयां हैं। यह अमेरिका का पहला और सबसे पुराना निगम है। 
शुरुआत में यह न्यू कॉलेज या द कॉलेज ऑफ न्यू टाऊन के नाम से जाना जाता था। 13 मार्च 1639 को इसका नाम बदलकर हार्वर्ड कॉलेज रखा गया. यह नाम जॉन हार्वर्ड के नाम पर रखा गया, जिसने संस्थान को सुचारू रूप से चलाने के लिए चार सौ किताबों वाले एक पुस्तकालय सहित 779 डॉलर की राशि दान में दी. पहलीबार मैसाचुसैट्स के संविधान-1780 में हार्वर्ड के साथ यूनिवर्सिटी शब्द जोड़ा गया. 
हार्वर्ड प्रेसिडेंट (1869-1909), चार्ल्स विलियम इलियट के चालीस साल के कार्यकाल में हार्वर्ड आधुनिक शोध विश्वविद्यालय बन गया. 
हार्वर्ड, गेट्स फाउंडेशन के बाद सबसे अधिक पैसे वाला गैर-लाभकारी संस्थान है। जिसके पास सितंबर-2009 में 26 अरब डॉलर की संपत्ति थी। हार्वर्ड दुनिया के सर्वश्रेष्ठ शिक्षण संस्थानों में से एक है। 2010 में इस विश्वविद्यालय में 2100 से अधिक फैकल्टी सदस्य हैं और इसके डिग्री प्रोग्राम में हर वर्ष 21000 छात्र दाखिला लेते हैं। इस समय इसमें 7000 विदेशी छात्र पढ़ रहे हैं।

हार्वर्ड विश्वविद्यालय के एक निजी आइवी लीग के कैम्ब्रिज, मैसाचुसेट्स, मैसाचुसेट्स विधायिका द्वारा 1636 में स्थापित में स्थित विश्वविद्यालय है। हार्वर्ड) के हार्वर्ड कॉलेज अध्येताओं के उच्च संस्था है पुराना सीखने में संयुक्त राज्य अमेरिका और पहले निगम के अध्यक्ष (आधिकारिक तौर पर और देश के चार्टर्ड में हार्वर्ड. [6] हार्वर्ड जॉन, था नाम के बाद अपनी पहली परोपकारी. हालांकि यह औपचारिक रूप से एक चर्च के साथ संबद्ध किया गया कभी नहीं, कॉलेज के मुख्य Congregationalist और एकजुट पादरी प्रशिक्षित किया। हार्वर्ड पाठ्यक्रम और छात्रों के अठारहवें सदी में तेजी से धर्मनिरपेक्ष बन गया है और उन्नीसवीं सदी से बोस्टन elites के बीच केंद्रीय सांस्कृतिक स्थापना के रूप में उभरा था। [7] [8] अमेरिकी नागरिक युद्ध, राष्ट्रपति चार्ल्स डब्ल्यू बाद. Eliot है चालीस वर्ष के कार्यकाल (1869-1909) और एक केंद्रीकृत अनुसंधान विश्वविद्यालय में कॉलेज संबद्ध व्यावसायिक स्कूलों तब्दील और हार्वर्ड 1900 में अमेरिकी विश्वविद्यालयों के संघ के एक संस्थापक सदस्य बन गए [9] जेम्स ब्रायंट Conant. ग्रेट डिप्रेशन और के माध्यम से विश्वविद्यालय का नेतृत्व किया द्वितीय विश्व युद्ध के लिए और पाठ्यक्रम में सुधार और युद्ध के बाद प्रवेश उदार शुरू किया। स्नातक कॉलेज इसके रेडक्लिफ कॉलेज के साथ विलय के बाद 1977 coeducational बने. आकर्षित किया Gilpin Faust 2007 में 28 वीं राष्ट्रपति चुने गए और पहले विश्वविद्यालय नेतृत्व औरत है। हार्वर्ड सबसे बड़ा दुनिया में किसी भी स्कूल के वित्तीय धर्मादा, सितम्बर 2009 के रूप में 25.6 अरब डॉलर पर खड़ा है [3] हार्वर्ड इतिहास, प्रभाव और धन. यह एक दुनिया में सबसे प्रतिष्ठित विश्वविद्यालयों में से एक बना दिया है।[10][11]

## सन्दर्भ

श्रेणी:हार्वर्ड विश्वविद्यालय
नोवाटीयम

**नोवाटीयम** सोल्युशंस चेन्नई मैं स्तिथ एक भारतीय कंपनी है। ये कंपनी मैंनेजड यूटीलीटी कम्प्युटिंग सर्विसेस उपलब्ध कराती है।
नोवाटीयम एक विस्त्रत कम्प्युटिंग सोल्युशंस उपलब्ध कराती है। जिसमे सभी सॉफ्टवेर व अप्प्लीकेशंस, ऐडमिनिसट्रेटर के द्वारा मेनेज किये जाते हैं।

श्रीमान अलोक सिंह नोवाटीयम के मुख्य निष्पादन अधिकारी (सीईओ) है।

## कम्पनी इतिहास
सन 2004 मैं स्थापित, कंपनी ने एक इम्बेडेड उपकरण विकसित किया है जो कि विन्डोज़, लिनक्स, मैकिन्तोश एवम सोलारिस ओपरेटिंग सिस्टम्स पर काम करने कि क्षमता रखता है। वो भी उपकरण मैं बिना किसी बदलाव किये।

नोवाटीयम का उद्देश्य " कम्प्युटिंग फॉर दि नेक्स्ट बिलियन " है।

नोवाटीयम ने टाटा टेलीसर्विसेस लिमिटेड के साथ साझेदारी मैं नोवा नेविगेटर को टाटा फोटोंन के साथ आरंभ किया है। इस प्रकार नोवाटीयम वायरलेस ब्रोडबेन्ड पर क्लाउड़
कम्प्युटिंग उपलब्ध कराने वाली भारत की प्रथम टेकनोलोजी कम्पनी है।

इस सर्विस मैं उच्च गति कम्प्युटिंग अनुभव शामिल है। जिसमे कि विशेष महत्व इन्टरनेट गेम्स, डिज़िटल मनोरंज़न, ऑनलाइन शिक्षा, टेलीफोनी तथा बिज़नस उत्पादकता को दिया गया है।

## उत्पाद/सेवाए
नोवाटियम विश्व स्तरीय कम्प्यूटिंग उपकरण उपलब्ध कराती है।

नोवा नेवीगेटर, नोवा नेवीगेटर+, नोवा निओन व नोवा सिनरजी 4 प्रमुख उपकरण है।
नोवाटीयम सौल्युशंस ने भारत संचार निगम लिमिटेड, महानगर टेलीफ़ोन निगम लिमिटेड एवम टाटा टेलीसर्विसेस के साथ समझौता किया है जिससे की नोवाटीयम के उपकरणों को इन्टरनेट के जरिये नोवा स्पेस से जोड़ा जा सके।

## उपलब्धियां

भारतीय विदेश मंत्रालय ने नोवाटियम को एक ऐसी कंपनी के रूप मैं मान्यता दी जिसके उत्पादों ने आम इन्सान की जिन्दगी को प्रभावित किया है।

दि सन टेक्नोवेट 2007, मैं सन माईक्र्रोसिस्टम ने नोवाटियम को दि सन टेक्नोवेट 07 नवप्रवर्तन पुरुस्कार से नवाज़ा था। ये पुरुस्कार नोवाटियम को नेटवर्क कम्प्यूटिंग को आम लोगो के लिए समर्थ बनाने के लिए दिया गया था।

रेड हेर्रिंग एशिया 2006 द्वारा नोवाटियम सौल्युशंस को एशिया की टॉप 100 टेकनोलोजी वेंचर्स मैं से एक चुना गया था।

डेलौइट टेकनोलोजीस द्वारा 2009 मैं बनायीं गयी सबसे तेज़ विकास करने वाली
टेक्नोलोजी कम्पनियों की सूचि मैं 446 % विकास दर के साथ नोवाटियम सौल्युशंस को नौवा स्थान मिला था।

## यह भी देखिए

## बाहरी कड़ियाँ

श्रेणी:भारतीय कंपनियाँ
तर्कबुद्धिवाद

आधुनिक अर्थों में उन सभी विचारों को **तर्कबुद्धिवाद** (rationalism) की श्रेणी में गिना जाता है जो ज्ञान के स्रोत या न्यायसंगति के लिये तर्क (रीजन) का सहारा लेते हैं। कभी-कभी इसे बुद्धिवाद (Intellectualism) का समानार्थी समझ लिया जाता है।

तर्कबुद्धिवादी मानते हैं कि ज्ञान का एकमात्र अथवा सर्वश्रेष्ठ साधन तर्कबुद्धि है और थोड़े से प्रागनुभविक या तर्कबुद्धिमूलक सिद्धान्तों या संप्रत्ययों (concepts) से निगमन द्वारा सम्पूर्ण तात्त्विक ज्ञान प्राप्त किया जा सकता है। तर्कबुद्धिवाद, इंद्रियानुभववाद (Empiricism) का विरोधी है।

इटली में, तर्कवाद और विज्ञान की कार्यप्रणाली पर अध्ययन बीसवीं शताब्दी में विशेष रूप से गुआल्टिएरो गैलमैनिनी (Gualtiero Galmanini) द्वारा विकसित किया गया था, जिन्होंने बाद में अपने समय के कई स्टार्चिटेक्ट्स को प्रभावित करके एक छाप छोड़ी।

## बाहरी कड़ियाँ
* Markie, Peter (2004), "Rationalism vs. Empiricism", *Stanford Encyclopedia of Philosophy*, Edward N. Zalta (ed.),
* John F. Hurst (1867), *[https://web.archive.org/web/20090924144301/http://www.gutenberg.org/etext/19397 History of Rationalism Embracing a Survey of the Present State of Protestant Theology]*

श्रेणी:दर्शन
श्रेणी:दर्शन का इतिहास
*
शिवाजी सावंत

**शिवाजी सावंत** (31 अगस्त 1940 – 18 सितम्बर 2002) मराठी भाषा के भारतीय उपन्यासकार थे। उन्हें उनके मराठी उपन्यास *मृत्युंजय* के लिए मृत्युजयंकर के नाम से भी जाना जाता है। सन् 1994 में उन्हें मूर्तिदेवी पुरस्कार पुरस्कार मिला जिसे प्राप्त करने वाले वो पहले मराठी लेखक हैं।

उनकी सबसे प्रसिद्ध पुस्तक *मृत्युंजय*  (मॄत्यु पर विजय) है जो महाभारत के पात्र कर्ण पर आधारित है। इस पुस्तक का हिन्दी (1974), अंग्रेज़ी (1989), कन्नड़ (1990), गुजराती (1991), मलयालम (1995) और विभिन्न अन्य भाषाओं में अनुवाद हुआ। उनका उपन्यास *छावा* सन् 1980 में प्रकाशित हुआ जो छत्रपति सम्भाजी महाराज के जीवन पर आधारित है और इसे सन् 2025 की इसी नाम की फ़िल्म में पटकथा लेखन में काम में लिया है।

## सन्दर्भ

श्रेणी:1940 में जन्मे लोग
श्रेणी:मराठी लेखक
श्रेणी:२००२ में निधन
जैपनीज वाइफ

**द जैपनीज वाइफ** २०१० में बनी अंग्रेज़ी भाषा की फिल्म है।

श्रेणी:2010 में बनी हिन्दी फ़िल्म
तार्किक वस्तुनिष्ठावाद

**तार्किक प्रत्यक्षवाद** (या **तार्किक वस्तुनिष्ठावाद** या **तार्किक भाववाद** / logical positivism) ह्यूम के अनुभववाद, कॉन्त के वस्तुनिष्ठावाद तथा ह्वाइटहेड रसेल के तार्किक विश्लेषण का विचित्र सम्मिश्रण है। विज्ञानों को निरापद आधारप्रदान तथा अतींद्रिय तत्वविज्ञान की निरर्थकता के युगल उद्देश्यों की पूर्ति के हेतु वह भाषा के तार्किक विश्लेषण की विधि अपनाता है। सत्यापन की प्रक्रिया को ही किसी प्रस्तावना का अर्थ मानकर तार्किक वस्तुनिष्ठावादी परंपरागत दार्शनिक प्रश्नों को निरर्थक मानते हैं क्योंकि इस नवीन व्याख्या के अनुसार इंद्रियातीत विषयों से संबंधित होने के कारण वे कोई अर्थ नहीं रखते। उद्गमन को "कार्य करने का नियम" तथा वैज्ञानिक नियमों को "एकवचनीय प्रस्तावनाओं की योजनाएँ" मानकर तार्किक अनुभववादी विज्ञान का वह संगत चित्र प्रस्तुत करता है जिसके अनुसार तत्ववैज्ञानिक परिकल्पनाएँ पूर्णतया बहिष्कृत हैं।

## बाहरी कड़ियाँ
### तार्किक वस्तुनिष्ठावादियों के लेख
* Carnap, Rudolf. 'Empiricism, Semantics, and Ontology.'
* Excerpt from Carnap, Rudolf. ''Philosophy and Logical Syntax''.
* Feigl, Herbert. 'Positivism in the Twentieth Century (Logical Empiricism)', ''Dictionary of the History of Ideas'', 1974, Gale Group (Electronic Edition)
* Hempel, Carl. 'Problems and Changes in the Empiricist Criterion of Meaning.'

### तार्किक वस्तुनिष्ठावाद पर लेख
* Kemerling, Garth. 'Logical Positivism', ''Philosophy Pages''
* Murzi, Mauro. 'Logical Positivism', ''The New Encyclopedia of Unbelief'', Tom Flynn (ed.). Prometheus Books, 2007 (PDF version)
* Murzi, Mauro. 'The Philosophy of Logical Positivism.'
* [Passmore, John. 'Logical Positivism', ''The Encyclopedia of Philosophy'', Paul Edwards (ed.). New York: Macmillan, 1967, first edition](https://web.archive.org/web/20090918120244/http://www.comnet.ca/~pballan/logicalpos(Passmore).htm)

### सम्बन्धित विषयों पर लेख
* Hájek, Alan. 'Interpretations of Probability', ''The Stanford Encyclopedia of Philosophy (Summer 2003 Edition), Edward N. Zalta (ed.)''
* Rey, Georges. 'The Analytic/Synthetic Distinction', ''The Stanford Encyclopedia of Philosophy (Fall 2003 Edition)'', Edward N. Zalta (ed.)
* Ryckman, Thomas A., 'Early Philosophical Interpretations of General Relativity', ''The Stanford Encyclopedia of Philosophy (Winter 2001 Edition), Edward N. Zalta (ed.)''
* Woleński, Jan. 'Lvov-Warsaw School', ''The Stanford Encyclopedia of Philosophy (Summer 2003 Edition), Edward N. Zalta (ed.)''
* Woodward, James. 'Scientific Explanation', ''The Stanford Encyclopedia of Philosophy (Summer 2003 Edition), Edward N. Zalta (ed.)''

श्रेणी:दर्शन
ज्ञानचन्द्र घोष

**ज्ञानचंद्र घोष** (1894 - 1959 ई) भारत के एक अग्रगण्य वैज्ञानिक थे। 

## परिचय
इनका जन्म 14 सितंबर 1894 ई को पुरुलिया में हुआ था। गिरिडीह से प्रवेशिका परीक्षा में उत्तीर्ण हो, कलकत्ते के प्रेसिडेंसी कालेज से 1915 ई एम एस-सी परीक्षा में इन्होंने प्रथम श्रेणी में प्रथम स्थान प्राप्त किया। तत्काल कलकत्ता विश्वविद्यालय के सायंस कोलज में प्राध्यापक नियुक्त हुए। 1918 ई में डी एस-सी की उपाधि प्राप्त की। 1919 ई में यूरोप गए, जहाँ इंग्लैंड के प्रोफेसर डोनान और जर्मनी के डा नर्स्ट और हेवर के अधीन कार्य किया। 1921 ई में यूरोप से लौटने पर ढाका विश्वविद्यालय में प्रोफेसर नियुक्त हुए। 1939 ई में ढाका से भारतीय विज्ञान संस्थान (इंडियन इंस्टिट्यूट ऑव सायंस) के डाइरेक्टर होकर बँगलौर गए। बंगलुरू में भारत सरकार के इंडस्ट्रीज और सप्लाइज़ के डाइरेक्टर जनरल के पद पर 1947-1950 ई तक रहे। फिर खड़गपुर के तकनीकी संस्थान को स्थापित कर एवं प्राय: चार वर्ष तक उसके डाइरेक्टर रहकर, कलकत्ता विश्वविद्यालय के उपकुलपति नियुक्त हुए। वहाँ से योजना आयोग के सदस्य होकर भारत सरकार में गए। उसी पद पर रहते हुए 21 जनवरी 1959 को आपका देहावसान हुआ।
center|550px|thumb|अन्य वैज्ञानिकों के साथ '''ज्ञानचन्द्र घोष'''
घोष अनेक वैज्ञानिक संस्थाओं के संस्थापक और सदस्य रहे। भारतीय विज्ञान कांग्रेस और भारतीय केमिकल सोसायटी के अध्यक्ष भी रहे थे। आप रसायन के उत्कृष्ट अध्यापक और मंजे हुए वक्ता ही नहीं वरन् प्रथम कोटि के अनुसंधानकर्ता भी थे। आपके अनुसंधान से ही आपका यश विज्ञानजगत् में फैला था। आप द्वारा स्थापित तनुता का सिद्धान्त "घोष का तनुता सिद्धान्त" के नाम से सुप्रसिद्ध है, यद्यपि इसमें पीछे बहुत कुछ परिवर्तन करना पड़ा। आपके अनुसंधान विविध विषयों, विशेषत: वैद्युतरसायन, गतिविज्ञान, उच्चताप गैस अभिक्रिया, उत्प्रेरण, आत्म-आक्सीकरण, प्रतिदीप्ति इत्यादि, पर हुए हैं, जिनसे न केवल इन विषयों के ज्ञान की वृद्धि हुई है, वरन् देश के औद्योगिक विकास में बड़ी सहायता मिली है। योजना आयोग के सदस्य के रूप में देश के उद्योगधंधों के विकास में आपका कार्य बड़ा प्रशंसनीय रहा है।

## सन्दर्भ

## बाहरी कड़ियाँ

श्रेणी:१९५४ पद्म भूषण

श्रेणी:भारतीय वैज्ञानिक
अभिषेक चौबे

**अभिषेक चौबे** हिन्दी फ़िल्मों के एक निर्देशक हैं।
## व्यक्तिगत जीवन
## प्रमुख फिल्में
### बतौर निर्देशक

## नामांकन और पुरस्कार
## सन्दर्भ
## बाहरी कड़ियाँ

चौबे, अभिषेक
चौबे, अभिषेक
चौबे, अभिषेक
तोषमणि

**तोषमणि** हिन्दी कवि थे।

## परिचय
जैसा कि कवि के आत्मकथन 

:*शुक्ल चतुर्भुंज को सुत तोष, बसै सिंगरौर जहाँ रिषि थानो। *
:*दच्छिन देव नदी निकटै दस कोस प्रयागहि पूरब मानौ*

से प्रकट है कि वे प्रयाग से पूर्व दस कोस दूर गंगातट पर स्थित सिंगरौर (शृंगवेरपुर) गाँव के निवासी चतुर्भुज शुक्ल के लड़के थे। यह सिंगरौर वही है जिसका जिक्र रामायण में आया है और जो ऋषि शृंगी की तपोभूमि भी रहा। तोषमणि ने प्रसिद्ध रीतिग्रंथ "सुधानिधि" की रचना सं 1691 आषाढ़ पूर्णिमा गुरुवार को की। इसके महत्व का अनुमान इसलिये भी लगाया जा सकता है कि केशवदास के पश्चात् समस्त रसों का इतना सुंदर वर्णन करनेवाला कोई दूसरा ग्रंथ नहीं है। "सुधानिधि" की सं 1948 की एक प्रति अयोध्यानरेश के पुस्तकालय में देखी गई है। ग्रंथ में कुल 183 पृष्ठ और 560 नाना छंद हैं। इसके मुख्य प्रतिपाद्य विषय हैं -- नौरस, भाव, भावोदय, भावशांति, भावशबलता, रसाभास, रसदोष, वृत्ति, नायिकाभेद, सखा-सखी-भेद और हाव आदि। "विनयशतक" और "नखशिख" कवि की दो अन्य कृतियाँ भी खोज में मिली हैं।

तोषमणि में कवित्व एवं आचार्यत्व का अच्छा संयोग मिलता है किंतु उनका कवित्वपक्ष जितना प्रौढ़ और पुष्ट है उतना रीति-काव्य-विवेचन नहीं। अपनी सारी खूबियों के साथ कवि-अपेक्षित सरसता और काव्यनिपुणता उसमें विद्यमान है। सघन होने पर भी कवि का भावविधान कहीं फँसता और अटकता नहीं है। हाँ, कहीं कहीं मिल जानेवाली ऊहात्मक अत्युक्तियाँ मजा किरकिरा कर देती हैं। भाषा, भाव, अलंकार तथा अभिव्यंजनाकौशल के प्राय: सभी तत्वों से उसकी कविता अपूर्ण है। सहृदयसंवेद्य सरसता और हृदयहारी उक्तिचमत्कार रसखान की याद दिलाता है। कवि की ब्रजभाषा में स्वाभाविक प्रवाह और प्रांचलता के साथ आलंकारिक सौंदर्य सहज रूप में आया है।

श्रेणी:हिन्दी कवि
लीना यादव

**लीना यादव** हिन्दी फ़िल्मों की एक निर्देशक हैं।
## प्रमुख फिल्में
### बतौर निर्देशक

## सन्दर्भ

श्रेणी:बॉलीवुड
श्रेणी:निर्देशक
श्रेणी:हिन्दी निर्देशक
रण (2010 फ़िल्म)

**रण** 2010 में बनी हिन्दी भाषा की फिल्म है।
## संक्षेप == रण एक अच्छी हिंदी मूवी है

## चरित्र
## मुख्य कलाकार
* अमिताभ बच्चन - विजय हर्षवर्धन मलिक
## दल
## संगीत
## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
## बाहरी कड़ियाँ

* 

श्रेणी:2010 में बनी हिन्दी फ़िल्म
माधवन

**माधवन** हिन्दी फ़िल्मों के एक अभिनेता हैं। उन्हें चार फिल्मफेयर पुरस्कार और तमिलनाडु राज्य फिल्म पुरस्कार मिला है, साथ ही अन्य संगठनों की मान्यता और नामांकन भी शामिल है। उन्हें भारत के कुछ कलाकारों में से एक के रूप में वर्णित किया गया है जो सात अलग-अलग भाषाओं की फिल्मों में दिखाई देने वाली भारतीय-अपील को प्राप्त करने में सक्षम हैं।

2000 के दशक के मध्य में, माधवन ने तीन अत्यधिक सफल प्रोडक्शंस, राकेश ओमप्रकाश मेहरा की रंग दे बसंती (2006), मणिरत्नम के बायोपिक गुरु (2007) और राजकुमार हिरानी के ३ ईडियट्स में काम किया।

## व्यक्तिगत जीवन
माधवन के माता-पिता रंगनाथन शेषदात्री और सरोज हैं। माधवन की सेना में शामिल होने की महत्वाकांक्षा के बावजूद, उनके माता-पिता ने जोर देकर कहा कि वह प्रबंधन स्कूल जाएंगे और इलेक्ट्रॉनिक्स में डिग्री लेंगे।  डिग्री पूरी करने के बाद, वह भारत भर में कार्यशालाओं में संचार और सार्वजनिक बोलने के लिए चला गया। महाराष्ट्र कार्यशाला में, 1991 के दौरान पहली बार उनकी पत्नी सरिता बिरजे का सामना करना पड़ा, जब उन्होंने अपने चचेरे भाई की सिफारिश पर अपनी कक्षा में भाग लिया।  सरिता माधवन के वर्गों से सीखने वाले कौशलों का उपयोग करने में सक्षम थीं ताकि एक वायु परिचारिका बनने के लिए एक साक्षात्कार पास किया जा सके और पाठ्यक्रम पूरा करने के बाद, जोड़ी ने डेटिंग शुरू कर दी। माधवन ने मुख्यधारा की फिल्मों में प्रवेश करने से पहले,  1999 में शादी की।

## प्रमुख फिल्में

## नामांकन और पुरस्कार
सवश्रेठ निर्देशक आर माधवन को मिला आईफा 2023
 फिल्म रॉकेट्री: द नंबी इफैक्ट के लिए

## सन्दर्भ

## बाहरी कड़ियाँ
* 

श्रेणी:बॉलीवुड
श्रेणी:हिन्दी अभिनेता
श्रेणी:जमशेदपुर के लोग
जाल पत्रिका

**जाल पत्रिका** या **ऑनलाइन पत्रिका** वह पत्रिका होती है जो इंटरनेट पर प्रकाशित होती है और इंटरनेट के ही माध्यम से वितरित भी होती है। कंप्यूटर पत्रिका डेटामेशन सबसे पहले प्रिंट पत्रिका प्रारूप से ऑनलाइन परिवर्तित होने वाली पत्रिकाओं में से एक थी।

## ऑनलाइन पत्रिकाएँ

### साहित्यिक

**वेब पत्रिकाएँ**

## इन्हें भी देखें

* ऑनलाइन हिन्दी पत्रिकाओं की सूची

## सन्दर्भ
श्रेणी:चिट्ठा
छोटी सादड़ी

**छोटी सादड़ी** (Chhoti Sadri) भारत के राजस्थान राज्य के प्रतापगढ़ ज़िले में स्थित एक नगर है। यह इसी नाम की तहसील का मुख्यालय भी है।

## विवरण
भूतपूर्व उदयपुर रियासत के दौरान छोटी सादड़ी जिले का प्रधान क़स्बा था। यह प्राचीन क़स्बा उदयपुर से 66 मील दूर पूर्व-दक्षिण-पूर्व में स्थित है। जिला मुख्यालय से इसकी दूरी ४५ किलोमीटर है। उपजाऊ काली मिट्टी का यह क्षेत्र अफीम, सोयाबीन और कपास के लिए प्रसिद्ध है।

## दर्शनीय स्थल
* श्री शांतिनाथ जैन मंदिर 2500 वर्ष प्राचीन प्रतिमा जी विराजित है
* श्री आदिनाथ जैन मंदिर
* भंवर माता शक्तिपीठ
* चारभुजा मंदिर
* प्रताप चौक बावडी
* नागौरी और सेठ छगन लाल हवेलियाँ
* ४०० साल पुरानी मराठों की छतरी
* गोविन्देश्वर मंदिर
* तार बावड़ी गोमाना रोड़

## इन्हें भी देखें
* प्रतापगढ़ ज़िला, राजस्थान
* 
*
*

## सन्दर्भ

श्रेणी:राजस्थान के शहर
श्रेणी:प्रतापगढ़ ज़िला, राजस्थान
श्रेणी:प्रतापगढ़ ज़िले, राजस्थान के नगर
ईति

**ईति**, खेती को हानि पहुँचानेवाले उपद्रव। इन्हें छह प्रकार का बताया गया है :

:अतिवृष्टिरनावृष्टि: शलभा मूषका: शुका:।
:प्रत्यासन्नाश्च राजान: षडेता ईतय: स्मृता:।।

:(अर्थात् अतिवृष्टि, अनावृष्टि, टिड्डी पड़ना, चूहे लगना, पक्षियों की अधिकता तथा दूसरे राजा की चढ़ाई।)

भारतीय विश्वास के अनुसार अच्छे राजा के राज्य में ईति भय नहीं सताता। तुलसीदास ने इसका उल्लेख किया है:

:दसरथ राज न ईति भय नहिं दुःख दुरित दुकाल।
:प्रमुदित प्रजा प्रसन्न सब सब सुख सदा सुकाल।।

सूरदास ने कुराज में ईतिभय की संभावना दिखाई है :

:अब राधे नाहिनै ब्रजनीति।
:सखि बिनु मिलै तो ना बनि ऐहै कठिन कुराजराज की ईति।

श्रेणी:हिन्दू संस्कृति
ईसप

ईसप ( ६२० ईसा पूर्व – ५६४ ईसा पूर्व ) प्राचीन एथेंस के कहानीकार थे। ये कई कहनियों के रचनाकार माने जाते हैं। इन कहनियों को एसोप की कहनिया या अंग्रेजी में ईसप फब्लेस (Aesop's Fables) के नाम से जाना जाता हैं

**ईसप** जनप्रिय नीतिकथाकार। इनकी कथाओं के पात्र मनुष्य की अपेक्षा पशु पक्षी अधिक हैं। इस प्रकार की कथाओं को "बीस्ट फ़ेबुल्स" कहा जाता है। परंतु ईसप नाम का कोई व्यक्ति कभी था, इस विषय में बहुत कुछ संदेह है। तथापि होरोदोतस एवं कतिपय अन्य लेखकों के साक्ष्य के अनुसार ईसप के जीवन की कथा इस प्रकार की थी : ई.पू. छठी शताब्दी के मध्य में ईसप सामाँस द्वीप के निवासी इयाद्मन् के दास थे, परंतु वे विदेशी दास जिनके विषय में यह निश्चित पता नहीं था कि फ्रयाके, फ्रिगिया अथवा इथियोपिया देशों में से उनका जन्म कहाँ हुआ था। वे अत्यंत कुरूप थे। देल्फी में उन पर देवमंदिर के स्वर्णचषक की चोरी का आरोप लगाया गया और उनकी पर्वतशिखर से धक्का देकर मृत्युदंड दिया गया। पर प्रो॰ गिल्बर्ट मरे को इस कथा पर विश्वास नहीं है।

जो कथाएँ ईसप के नाम से प्रचलित हैं उनका वर्तमान रूप उतना पुराना नहीं है जितना उपर्युक्त कथा के अनुसार होना चाहिए। पाँचवीं शताब्दी ई.पू. से ईसप और उनकी कथाओं की चर्चा चल पड़ी थी। आरिस्तोफ़ानिज़, ज़ेनोफ़न्, प्लेटो और अरस्तू की रचनाओं में इसके संकेत मिलते हैं। सुकरात ने अपने अंतिम समय में कुछ कथाओं को पद्यबद्ध किया था, ऐसा भी कहा जाता है। पर वास्तविकता यह है कि ईसवी सन् के पूर्व इन कथाओं के जो संकलन हुए थे वे अब उपलब्ध नहीं होते। इस समय जो प्राचीनतम संकलन उपलब्ध हुए थे वे फ़ेद्रुस और आवियनुस द्वारा लातीनी भाषा में तथा बाब्रियस द्वारा ग्रीक भाषा में प्रस्तुत किए गए थे। ये सभी लेखक ईसवी सन् के आरंभ के पश्चात् हुए हैं। इसके पश्चात् इन कथाओं का अनुवाद यूरोप की आधुनिक भाषाओं में होने लगा। इन अनुवादों में ज्याँ द ला.फ़ौताई का पद्यबद्ध फ्रेंच अनुवाद अतयधिक प्रसिद्ध है।

आधुनिक समय में ईसप की कहानियों के दो संग्रह फ्रांस और जर्मनी में मूल ग्रीक रूप में प्रकाशित हुए हैं। इनमें से ऐमोल शाँब्री (पेरिस, 1927) संस्करण में 358 कथाएँ हैं तथा टायब्नर की ग्रीक ग्रंथमाला में प्रकाशित हाल्म के संस्करण में 426। ग्रीक संस्करण शनै:-शनै: परिवर्धित होकर इस रूप को प्राप्त हुए हैं।

ईसप की कथाएँ पंचतंत्र की कथाओं के समान मनोरंजन के साथ नीति और व्यवहारकुशलता की शिक्षा देती हैं। यत्रतत्र इनमें हास-परिहास का भी पुट पाया जाता है। जातक कथाओं के साथ भी इनका पर्याप्त साम्य पाया जाता है। कुछ लेखक भारतीय कथाओं को ही ईसप की कथाओं का आधार मानते हैं, अन्य आलोचक इस मत को नहीं मानते। ईसप की कथाओं का अनुवाद हिंदी, संस्कृत एवं अन्य भारतीय भाषाओं में भी हो चुका है।

## बाहरी कड़ियाँ
* Aesop's Fables with illustration by Harrison Weir, John Tenniel, Ernest Griset at HolyeBooks.org
* Aesop's Fables by V. S. Vernon Jones at HolyeBooks.org
* Aesop's Fables at the Out Of Print Library Searchable
* Aesop's Fables Illustrated Simple, elegant illustrations to the Fables
* AesopFables.com Large collection of fables, but many fables are not Aesopic
* Aesopica.net  Over 600 English fables, with Latin and Greek texts also; searchable
* Carlson Fable Collection at Creighton University
* Free audiobook of Aesop's Fables from LibriVox
* The Fables Site primarily for children
* 
* The Fables of Aesop List of Aesop fables
* Vita Aesopi online resources for the *Life of Aesop*

श्रेणी:कथाकार
श्रेणी:यूनान
जाल-नियतकालिक

**जाल-नियतकालिक** छापेखाने में परंपरागत रूप से कागज़ पर छापे जाने की बजाय अंतर्जाल (world wide web) पर इलेक्ट्रानिक माध्यम से स्थापित की जाती है। अंतर्जाल पर स्थित होने के कारण इसको दुनिया के किसी भी कोने से अपने कंप्यूटर पर पढ़ा जा सकता है। इसमें आलेख और चित्रों के साथ-साथ ध्वनि और चलचित्रों का भी समावेश किया जा सकता है। इसकी देखभाल के लिए एक संपादक मंडल भी होता है। इसके प्रकाशन का समय निर्धारित होता है जैसे साप्ताहिक, पाक्षिक, मासिक या द्विमासिक। 
निरंतर नामक जाल-नियतकालिक के उदय के पश्चात ब्लॉगज़ीन शब्दावली का भी प्रयोग होने लगा है जिसका आशय है पत्रिका और ब्लॉग के तत्वों, जैसे पाठक का किसी लेख पर फार्म का उपयोग कर टिप्पणी कर पाना, का मिलाप।

कुछ जाल-नियतकालिक परंपरागत रूप से मुद्रित भी होते हैं, जैसे हंस और वागार्थ, यानि इनका प्रिंट एडीशन या अंक भी निकलता है। कई पत्रिकायें अपने अंतर्जाल और छपे अंकों की सामग्री में फर्क भी रखती हैं क्योंकि दोनों माध्यमों के पाठकों के पठन का ढंग अलग होता है।

माईक्रोसॉफ्ट फ्रंटपेज जैसे वेब पब्लिशिंग के औजारों के अलावा जाल-नियतकालिक प्रकाशित करने के लिये संप्रति ड्रीम वीवर और जूमला या ड्रूपल जैसे सी.एम.एस भी बाज़ार में उपलब्ध हैं।

## इन्हें भी देखें
* अन्तर्जाल का इतिहास
* इलेक्ट्रानिक पत्रिका

## उद्धरण

श्रेणी:हिन्दी
श्रेणी:साहित्य
श्रेणी:अंतरजाल
धातु चद्दर

धातु को पतली समतल टुकड़ों के रूप में रूपान्तरित करना **धातु चद्दर** (Sheet metal) कार्य कहलाता है।

## बाहरी कड़ियाँ
* लघु उद्योग निर्देशिका (गूगल पुस्तक ; लेखक - अवधेश चतुर्वेदी)
* औद्योगिक धातु चादर कार्य, यंत्रीकृत वेल्डिंग और मशीनिंग
* More complete table

श्रेणी:निर्माण
भुरीवाले

frame|सतगुरु ब्रह्म् सागर जी महाराज (भुरीवाले)
**सतगुरु ब्रह्म् सागर जी महाराज** (भुरीवाले) का जन्म गांव: रामपुर तहसील: श्री आन्द्पुर साहिब, जिला: रुपनगर (पंजाब) मे हुआ था।
आप बड़े ही तेजस्वी संत थे |आप भुरीवाले (गरिबदासी) साम्प्रदा के संस्थापक भी थे | आप जी का उप नाम भुरीवाले के नाम से प्रसिद्ध हुआ| आप अक्सर एक काली कम्बली ओड़ा रखते थे जिसे पंजाबी भाषा में भूरी कहते है |आपने ने अपने जीवन काल में कई चमत्कार किये तथा आचार्य गरीब दास जी की अमृत वाणी का प्रचार पंजाब, हिमाचल तथा हरियाणा में किया | आप अपने जीवन में सतगुरु गरीब दास जी के जन्म स्थान छुडानी धाम जिला :झज्जर (हरियाणा) को बड़ा ही उच्च स्थान देते थे | आप ने पंजाब के पछडे इलाके में गरीब दास जी की बानी से लोगो को अच्छे संस्कार दिए जिस से वेह एक अच्छे इंसान बन सके |

आप के आचार्य श्री गरीबदास जी की बानी का निचोड़ जो की एक आरती के रूप में है जिस में प्राथना प्रमुख है जो आज हर गरीबदासी संधिया के समय बड़े ही आदर तथा प्रेम के साथ करते है |आप ने आचार्य श्री गरीबदास जी के भव्य विशाल मंदिर का निर्माण छुडानी धाम में आपने सामने करवाया तथा लोगो को वाणी के ज्ञान से जुड़ने की सलाह दी |आज इन की साम्प्रदा में इन के सुयोग्य शिष्य स्वामी लाल दास जी के नाम पर उनके उतराधिकारी स्वामी ब्रह्मानंद जी भुरीवालो ने समाज कल्याण के लिए रोपड़, होशिअरपुर, नवा शहर तथा हिमाचल प्रदेश के कई इलाको में गरीब लोगो के लिए हस्पताल, स्कुल तथा कई डिग्री कॉलेज भी खोले, इस के साथ साथ गौ की रक्षा के लिए कई गौशाल्ल्ये भी खोली |जिस को महाराज भुरीवाले ट्रस्ट द्वारा सुचालू रूप से वर्तमान गुरगद्दीनशीं **वेदांत आचार्य स्वामी चेतना नन्द जी भुरीवाले** बड़े ही सुचालू रूप से चला रहे है तथा समाज कल्याण हेतु कई कार्य भी कर रहे है | आप भी अपनी गुरु परम्परा की तरह आचार्य श्री गरीबदास जी महाराज की वाणी का प्रचार देश में ही नहीं बल्कि विदेशो में भी फैला रहे है |

## अधिक जानकारी हेतु
https://web.archive.org/web/20190903215739/http://satsahib.org/

श्रेणी:हिन्दू धर्म
यूनेस्को-आईएचई

thumb|250px|यूनेस्को आई एच ई की डॅल्फट स्थित इमारत
**यूनेस्को-आईएचई**, जल शिक्षा के लिए संस्थान है। इसकी स्थापना २००३ में हुई थी। यह नीदरलैण्ड के डॅल्फट, में स्थित हॅ तथा यूनेस्को के सभी सदस्य राज्यों के स्वामित्व में है। इसको यूनॅस्को तथा नीदरलँड सरकार द्वारा सांझे तॉर पर "यूनॅस्को श्रेणी एक संस्थान" के रूप में स्थापित किया गया हॅ। यह संस्थान दुनिया का जल शिक्षा के क्षेत्र में सबसे बडा संस्थान हॅ तथा संयुक्त राष्ट्र प्रणाली में यही एक ऐसा संस्थान हॅ जिसे अधिकृत एम एस सी डीग्री देने का गॉरव प्राप्त हॅ।

१९५७ में शुरु किये गए कार्य, जब आई एच ई ने पहली बार विकासशील देशों में कार्य‍रत पेशेवरों को जल यान्त्रिकी में स्नातकोत्तर डिप्लोमा दिया था, को यूनॅस्को-आई एच ई जारी किए हुए हॅ।

यूनॅस्को-आई एच ई के कार्य निम्न प्रकार से प्रभाषित हँ:
* स्नातकोत्तर जल शिक्षा कार्यक्रमों के लिए अंतरराष्ट्रीय मानक स्थापित करना ऑर व्यावसायिक शिक्षा जारी रखने में नेतृत्व की भूमिका निभाना।
* खासकर विकासशील देशों के लिए क्षमता प्रबन्धन सेवाएं देना।
* शिक्षा, प्रशिक्षण तथा अनुसंधान कार्यक्रम सेवाएं उपलब्ध कराना।
* दुनियाभर में शिक्षण एवं जल क्षेत्र के अनुसंधानों ऑर संगठनों के बीच में नॅट्वर्क बनाना तथा उसका प्रबन्धन करना।
* यूनॅस्को के सदस्य राज्यों तथा अन्य हित्तधारकों के लिए नीति फोरम के रूप में सेवा देना।
* जल शिक्षा के लिए पेशेवर विशेषज्ञता ऑर सलाह देना।
१९५७ में अपनी स्थापना के बाद से आई एच ई, जिस नाम से यह पहले जाना जाता था, १६० देशों, सभी लगभग विकासशील/परिवर्तन, का प्रतिनिधत्व करने वाले १४००० से भी अधिक पेशेवरों (अभियन्ताओं तथा वॅज्ञानिकों) को स्नातकोत्तर शिक्षा दे चुका हॅ। यह ७५ से भी अधिक उम्मीदवारों को पी एच डी की उपाधि से सम्मानित कर चुका हॅ ऑर दुनियाभर में अनेक अनुसंधान तथा क्षमता निर्माण परियोजनाओं को कार्यन्वित कर चुका हॅ।
 बाहरी कड़ियाँ 
* UNESCO-IHE website
* UNESCO Water Portal
* UN World Water Assessment Programme website

## सन्दर्भ

श्रेणी:यूनेस्को
श्रेणी:जल
दशभूमीश्वर

**दशभूमीश्वर**, महायान बौद्ध साहित्य का एक विशिष्ट पारिभाषिक शब्द जिसका आधार "दशभूमिक" नामक ग्रंथ है। यह महासांधिकों की लोकोत्तरवादी शाखा का ग्रंथ है जिसका सर्वप्रथम उल्लेख आचार्य नागार्जुन ने अपनी "प्रज्ञापारमिता शास्त्र" की व्याख्या में किया है। नागार्जुन द्वारा उल्लिखित यह ग्रंथ अपने जापानी रूपांतर "जुजि-क्यो" के रूप मे सुरक्षित रहा है जो वस्तुत: "अवतंशक साहित्य" (जापानी, ऊ के गान) के अंतर्गत है। जापानी में अवतंशक साहित्य की अवतारण आचार्य बुद्धभद्र (उत्तर भारत) ने पूर्वी शिन काल (418-520 ई.) में की थी।

दशभूमिक के दो भाषांतर प्रसिद्ध हैं - 
*(१) धर्मरक्षकृत (रचनाकाल 297 ई.), और 
*(२) कुमारजीव का प्रसिद्ध अनुवाद।

इस सूत्र का संस्कृत रूप भी वर्तमान है। इसमें बोधिसत्व वज्रगर्भ ने बोधिसत्व के विकास की दस क्रमिक अवस्थाओं का बोध कराया है।

ये बोधिसत्व की भूमियाँ कहलाती हैं जिनके नाम हैं : 
: 1. प्रमुदित, 2 विमल, 3. प्रभाकारी, 4. आरिस्मती, 5. सुदुर्जय, 6. अभिमुक्त, 7. दूरंगम, 8. अचल, 9. साधुमती और 10 तथता

इन भूमियों में प्रथम में दान, दया, अजेयता, नम्रता, समस्त शास्त्रों का अध्ययन, सांसारिक तृष्णाओं से मुक्ति और सहनशीलता का ग्रहण होता है। द्वितीय भूमि में बोधिसत्व को सृष्टि के विभिन्न स्वरूपों के प्रति विकर्षण उत्पन्न होता है। यश और मान की कामना से रहित होकर बोधिसत्व परम लक्ष्य (निर्वाण) की ओर अग्रसर होते हैं। तृतीय और चतुर्थ भूमियों में वैराग्य की भावना दृढ़ और बोधि के लिए जिज्ञासा होती है। पाँचवीं भूमि में प्रवेश करने पर बोधिसत्व को संसार वासना, अज्ञान और अहंकार के बीच जलता प्रतीत हाता है। छठी भूमि में इस बात का स्पष्ट संकेत मिल जाता है कि सांसारिक आनंद क्षणिक है। अत: सातवीं भूमि में प्रवेश करने पर बोधिसत्व आत्मसंयम में दृढ़ होकर मानवता के कल्याण की बात सोचते हैं। सातवीं भूमि से आगे बढ़ने पर आठवीं और नवीं भूमियों में बोधिसत्व उस महानता को प्राप्त होते हैं जिसके आधार पर "महावस्तु" के इस सूत्र में विद्युत्प्रभ, लोकाभरण, धर्मधातु, सम्मतरश्मि आदि बोधिसत्वों की कल्पना की गई है और दसवीं भूमि में स्वयं भगवान तथागत (सम्यक् संबुद्ध) अवतरित होते हैं।

महावस्तु का दशभूमिक एक महत्वपूर्ण अंश होने के कारण उसे विनय के अंतर्गत रखा गया है और बोधिसत्वों का दस भूमियों के दर्शन के हेतू स्वतंत्र रूप से चार चर्चाओं के पालन पर विशेष ध्यान देना कहा गया है: 
: (क) प्रकृति चर्या, 
: (ख) प्रणिधान चर्या, 
: (ग) अनुलोम चर्या, एवं 
: (घ) अनिवर्तन चर्या।

महावस्तु पालि ग्रंथ "महावग्ग" के बहुत अंशों में समान है जैसा कि विंडिश (Windish) के शोधों से ज्ञात है।

माध्यमिक दर्शन के अनुसार, श्रावकयान, प्रत्येक बुद्धयान और संबुद्ध यान में संबुद्ध यान ही श्रेयस्कर है जो दशभूमियों की परिणति (निर्वाण) की ओर संकेत करता है।

श्रेणी:बौद्ध धर्म
दशाश्वमेध घाट

[right|150px|thumb|दशाश्वमेध घाट पर [गंगा नदी|गंगाजी की आरती]]
अंगूठाकार
**दशाश्वमेध**, वाराणसी में गंगातटवर्ती सुप्रसिद्ध स्थान है जिसका धार्मिक और ऐतिहासिक महत्व है। काशीखंड के अनुसार शिवप्रेषित ब्रह्मा ने काशी में आकर यहीं दस अश्वमेध यज्ञ किए। शिवरहस्य के अनुसार यहाँ पहले रुद्रसरोवर था परंतु गंगागमन के बाद पूर्व गंगापार, दक्षिण दशहरेश्वर, पश्चिम अगस्त्यकुंड और उत्तर सोमनाथ इसकी चौहद्दी बनी। यहाँ प्रयागेश्वर का मंदिर है। काशीप्रसाद जायसवाल के मत से भारशिव राजभर राजाओं ने इस स्थान पर दस अश्वमेघ किए वह यही भूमि है। सन् 1929 में यहाँ रानी पुटिया के मंदिर के नीचे खोदाई में अनेक यज्ञकुंड निकले थे। त्रितीर्थी में यहाँ स्नान करना अनिवार्य है।

श्रेणी:हिन्दू धर्म
श्रेणी:वाराणसी
अण्डजता

**अण्डज** वो जीव होते हैं जो अंडे देते हैं और जिनके भ्रूण का विकास माता के गर्भ में नहीं होता, सिर्फ कुछ अपवादों में ही इनके भ्रूण का विकास माता के शरीर् में आंशिक रूप से होता या है। प्रजनन का यह तरीका अधिकतर मछलियों, उभयचरों, सरीसृपों, सभी पक्षियों, मोनोट्रीम, अधिकतर कीटों और लूताभों में सबसे सामान्य है।

अंडे देने वाले स्थलचर, जैसे सरीसृप और कीट जिनके अंडे एक कवच द्वारा सुरक्षित रहते हैं, आंतरिक निषेचन की प्रक्रिया पूरी होने के बाद ही अंडे देते हैं, जबकि जलचरों, जैसे कि मछलियों और उभयचरों में अंडे निषेचन प्रक्रिया से पहले दिए जाते हैं और ताजे दिए अंडों के ऊपर नर अपने शुक्राणु छिड़क देता है और यह प्रक्रिया **बाह्य निषेचन** कहलाती है।

लगभग सभी गैर अण्डज मछलियां, उभयचर और सरीसृप अण्डजरायुज होते हैं, अर्थात् अंडे माँ के शरीर के अंदर ही फूटते हैं (समुद्री घोड़े के मामले में पिता के अंदर)। अण्डजता का वास्तविक विलोम आंवल जरायुजता है जो लगभग सभी स्तनधारियों में पाई जाती है (धानी-प्राणी (मार्स्युपिअल) और मोनोट्रीम जैसे अपवादों को छोड़कर)।

स्तनधारियों की सिर्फ पांच ज्ञात अण्डज प्रजातियां हैं: एकिड्ना की चार प्रजातियां और प्लैटीपस।

## सन्दर्भ

## इन्हें भी देखें
* जरायुजता
* अण्डजरायुजता

श्रेणी:जीव
जरायुजता

**[[जरायुजता]]** प्रजनन की एक विधि है, जिनमें बच्चों के भ्रूण के विकास माँ के शरीर के अंदर होता है और जीवित शिशुओं को जन्म दिया जाता है। अण्डजता के विपरीत, जरायुजता में भ्रूण का पोषण माँ के शरीर उपस्थित अपरा के माध्यम से होता है।

जरायुजता स्तनधारियों में सबसे आम प्रजनन विधि है, हालाँकि यह कुछ सरीसृपों, उभयचरों, सन्धिपादों और मछली की कुछ प्रजातियों में भी पाई जाती है।

स्तनधारी अपने बच्चों को दूध पिलाते हैं ज्यादातर स्तनधारी सीधे बच्चों को जन्म देते हैं। सरीसृप प्रायः अंडों के रूप में बच्चे को जन्म देते हैं।

## सन्दर्भ

यह भी देखें
* अण्डजता
* अण्डजरायुजता
श्रेणी:प्राणी प्रजनन